stanford-oval/wikipedia huggingface dataset:
Tippukivitapaus (albumi)

| Tippukivitapaus  |
| --- | --- | --- |

Studioalbumin tiedot
 Äänitetty : 2017
 Studio : Studio Lassila, Kansallisteatteri, Finnvox
 Julkaistu: 2017
 Formaatti: CD
 Tuottaja(t): Anna-Mari Kähärä
 Tyylilaji: lastenmusiikki
 Levy-yhtiö: PP Records
Tippukivitapaus on vuonna 2017 julkaistu lastenmusiikkialbumi, joka perustuu Suomen Kansallisteatterin Tippukivitapaus-näytelmään. Kappaleiden sanoitukset ovat Laura Ruohosen ja sävellykset on tehnyt Anna-Mari Kähärä, joka on myös tuottanut albumin.
Emma-gaalassa 2019 albumi palkittiin vuoden 2018 lastenmusiikkialbumina. Varhaisiän musiikinopettajat ry valitsi Tippukivitapauksen vuoden lastenlevyksi. Palkinnon saajan valitsi yhdistyksen hallituksen jäsenistä koostuva työryhmä, joka kuunteli yli kaksikymmentä aikavälillä 30.9.2017–22.10.2018 julkaistua suomalaista lastenlevyä.
Kappaleet

Sanoitukset Laura Ruohonen. Sävellykset ja sovitukset Anna-Mari Kähärä.
Jos on hanskat – 2.04
Tukaani, tule mukaani – 3.03
Äiti, sun pitää osata – 1.20
Laku laguuni – 2.09
Diktaattori Diktaatta – 1.55
Ostin kerran – 2.02
Rämeämmä – 2.54
Hiippailuhotelli – 2.31
Nirson lounas – 1.46
Tsiis mei – 2.20
Talvisen luolan kalpeat luikut – 1.55
Maanisen mummelin maanilaulu – 1.40
Raakalaisen ruokalista – 2.57
Yllytyshullu – 2.09
Piti sanoa – 2.53
Kutterikuski-Kusti – 2.29
Unohtumattomat juhlat – 2.30
Vakain tassuin – 4.32
Laulusolistit

Vuokko Hovatta (2, 10, 15, 17, 18)
Jani Karvinen (14, 15)
Markku Haussila (3, 4, 13)
Marja Salo (3, 8)
Sari Puumalainen (5)
Markku Maalismaa (7)
Pihla Maalismaa (3, 9)
Seela Sella (12)
Kuorolaulu: laulajat ja muusikot
Kokoonpano

| --- | --- |
 Muusikot Sara Puljula – kontrabasso, lyömäsoittimet, laulu  Sami Kurppa – klarinetti, sopraanosaksofoni  Senni Valtonen – kantele, nyckelharpa, kitara, lyömäsoittimet, piano, harmonikka, huilut ja pillit, koskettimet, laulu  Marko Puro – piano, laulu, harmonikka, Rhodes-piano  Ville Leppilahti – koskettimet, synabasso, sampleri, theremin, laulu, efektit  Anna-Mari Kähärä – kosketinsoittimet, laulu ym. :  Tuotanto Anna-Mari Kähärä – tuottaja  Sanna Breilin – tuotantoassistentti  Aki Sihvonen – äänittäjä, miksaaja (Finnvox)  Sami Kurppa – äänittäjä (laulu) (Studio Lassila & Kansallisteatteri)  Pauli Saastamoinen – masteroija (Finnvox)  Eerika Kallasmaa – kannen grafiikka  Tanja Ahola – kannen valokuvat
Trevor Philp

| Mitalit> Maa:   Kanada.Miesten alppihiihto.MM-kilpailut  | Mitalit> Maa:   Kanada.Miesten alppihiihto.MM-kilpailut  | Mitalit> Maa:   Kanada.Miesten alppihiihto.MM-kilpailut  | Maa:   Kanada> Miesten alppihiihto. |
| --- | --- | --- | --- |
|  Hopeaa | Vail / Beaver Creek 2015 | joukkuekilpailu |  |
Trevor Philp (s. 1. toukokuuta 1992) on kanadalainen alppihiihtäjä, joka edustaa Banff Alpine Racers -seuraa.
Schladmingin MM-kilpailuissa 2013 Philp sijoittui pujottelussa 35:nneksi. Sotšin olympialaisissa 2014 hän sijoittui suurpujottelussa 25:nneksi. Vailin / Beaver Creekin MM-kilpailuissa 2015 Philp saavutti hopeaa joukkuekilpailussa ja oli 18:s sekä pujottelussa että suurpujottelussa. Cortina d'Ampezzon MM-kilpailuissa 2021 hän sijoittui alppiyhdistetyssä kymmenenneksi. Pekingin olympialaisissa 2022 hän sijoittui supersuurpujottelussa kymmenenneksi ja suurpujottelussa 24:nneksi.
Alppihiihdon maailmancupissa Philp kilpaili ensimmäisen kerran Adelbodenin pujottelussa tammikuussa 2012. Maailmancupin pisteille hän sijoittui ensimmäisen kerran Beaver Creekin suurpujottelussa joulukuussa 2013 oltuaan 30:s. Parhaimmillaan hän on sijoittunut 11:nneksi Beaver Creekin suurpujottelussa joulukuussa 2017.
Thomas Cook

Thomas Cook, modernin turismin pioneeri.
Thomas Cook (22. marraskuuta 1808 Melbourne, Derbyshire, Englanti – 18. heinäkuuta 1892 Bergen, Norja) oli brittiläinen matkailualan uranuurtaja. Hän perusti nimeään kantavan matkatoimiston. Idean siihen hän sai ollessaan itse matkalla ja vuonna 1841 hän järjesti junamatkan Leicesteristä Loughboroughiin pakettina johon sisältyi matka sekä tarjoilua. Tätä pidetään kaikkien aikojen ensimmäisenä pakettimatkana.  Hän myös järjesti brittityöläisille mahdollisuuden matkustaa vuoden 1867 Pariisin maailmannäyttelyyn.  Vuonna 1872 hän järjesti ensimmäisen seuramatkan maailman ympäri, se vei aikaa yhteensä 222 vuorokautta. Vakaumukseltaan Thomas Cook oli baptisti.
Thomas Cook -matkailuyhtiö

Thomas Cookin perustaman yhtiön nimeksi tuli vuonna 1871 Thomas Cook & Son, kun hänen poikansa tuli osakkaaksi yhtiöön. Vuonna 1924 yhtiöstä tuli osakeyhtiö nimeltään Thomas Cook & Son Ltd. Yhtiön nimi, kansallisuus ja omistajat ovat sen jälkeen vaihtuneet useaan kertaan, mutta perustajan nimi on säilynyt osana yhtiön ja sen seuraajien nimeä.
Vuonna 1928 Thomas Cook & Son Ltd siirtyi Wagon-Lits -yhtiön omistukseen. Vuoden 1948 jälkeen yhtiön omistajina oli muun muassa brittiläisiä rautatieyhtiöitä ja pankkeja. Vuonna 2002 Thomas Cookin osti saksalainen C&N Touristik -niminen matkailualan yhtiö. Thomas Cookin toiminta jatkui osana tätä yritystä ja koko saksalais-brittiläisen yhtiön nimeksi muutettiin Thomas Cook AG. Vuonna 2007 Thomas Cook AG ja brittiläinen MyTravel Group plc yhdistyivät Thomas Cook Group plc -nimiseksi yhtiöksi, joka on listattu Lontoon pörssiin ja kuuluu FTSE 100 -indeksiin.
Matkanjärjestäjä Thomas Cook joutui konkurssiin 22. syyskuuta 2019. Thomas Cookin matkoilla oli tällöin 600 000 matkustajaa ympäri maailmaa. Suomessa yhtiö omistaa matkatoimisto Tjäreborgin, jonka matkoilla oli tällöin 3 400 matkustajaa. Tjäreborg jatkaa toimintaansa.
Trevor Pinnock

Trevor Pinnock
Trevor David Pinnock (s. 16. joulukuuta, 1946) on brittiläinen kapellimestari ja cembalisti. Hän on tunnettu erityisesti barokkimusiikin tulkinnoistaan.
Pinnock syntyi Canterburyssä, jossa hän kävi Cathedral Choir Schoolia ja opiskeli urkujen ja cembalon soittoa Lontoossa Royal College of Musicissa. Hän teki ensiesiintymisensä Lontoossa Galliard Ensemblen kanssa Royal Festival Hallissa vuonna 1966. Vuonna 1973 hän perusti The English Concert -yhtyeen, joka on erikoistunut barokkimusiikin esittämiseen periodi-instrumenteilla. Hän jatkoi yhtyeen johtamista vuoteen 2003 saakka, jolloin seuraajaksi tuli viulisti Andrew Manze.
Vuonna 1988 hän teki ensiesiintymisensä New Yorkissa johtaen Händelin oopperan Giulio Cesare. Vuosina 1991–1996 hän oli taiteellisena johtajana National Arts Centre Orchestrassa Ottawassa.
Pinnockille myönnettiin CBE-kunniamerkki vuonna 1992.
Tomaž Naglič

Tomaž Naglič vuonna 2016.
Tomaž Naglič (s. 18. heinäkuuta 1989 Kranj) on slovenialainen mäkihyppääjä, joka edustaa SSK Alpina Žiri -seuraa.
Mäkihypyn maailmancupissa Naglič kilpaili ensimmäisen kerran Harrachovissa tammikuussa 2011 sijoittuen 26:nneksi. Hänen paras sijoituksensa maailmancupissa on kahdeksas sija, jonka hän saavutti Zakopanessa tammikuussa 2014. Continental Cupissa hän on voittanut yhden kilpailun.
Trevor Sinclair

| Henkilötiedot |
| --- | --- | --- |
Koko nimi: Trevor Lloyd Sinclair
Syntymäaika: 2. maaliskuuta 1973
Syntymäpaikka: Dulwich, Lontoo, Englanti
Pelipaikka: keskikenttäpelaaja
Lempinimi: Tricky Trev
Seurat
| Vuodet | Seura | O (M) |
| 1989–1993 1993–1998 1998–2003 2003–2007 2007–2008 | Blackpool QPR West Ham United Manchester City Cardiff | 112 (15) 168 (16) 177 (37) 82 (5) 21 (1) |
Maajoukkue
| 2001–2003 | Englanti | 12 (0) |
 Seurajoukkueuran tilastot kattavat vain kansalliset sarjat, päivitetty 15. toukokuuta 2011.  Maajoukkueuran tilastot päivitetty 3. syyskuuta 2006.
Trevor Lloyd Sinclair (s. 2. maaliskuuta 1973 Lontoo, Englanti) on englantilainen entinen jalkapalloilija. Hän oli pelipaikaltaan keskikenttäpelaaja.
Sinclair edusti vuonna 1989 alkaneella ja vuonna 2008 päättyneellä ammattilaisurallaan viittä seuraa, Blackpoolia, Queens Park Rangersia, West Hamia, Manchester Citya ja Cardiffia, kolmea keskimmäistä myös pääsarjatasolla, Englannin Valioliigassa. Englannin maajoukkueessa hän pelasi 12 ottelua, joista 4 tuli vuoden 2002 MM-kisoista.
Englannin joukkue – Jalkapallon MM-kilpailut 2002
1 Seaman |
2 Mills |
3 A. Cole |
4 Sinclair |
5 Ferdinand |
6 Campbell |
7 Beckham |
8 Scholes |
9 Fowler |
10 Owen |
11 Heskey |
12 Brown |
13 Martyn |
14 Bridge |
15 Keown |
16 Southgate |
17 Sheringham |
18 Hargreaves |
19 J. Cole |
20 Vassell |
21 Butt |
22 James |
23 Dyer |
Valmentaja Eriksson
Tomaž Svete

Tomaž Svete (s. 29. tammikuuta 1956, Ljubljana) on slovenialainen säveltäjä ja kapellimestari.
Svete syntyi Ljubljanassa ja aloitti siellä musiikinopintonsa. Myöhemmin hän opiskeli sävellystä Wienissä Friedrich Cerhan johdolla. Sveten tuotantoon kuuluu muun muassa oopperoita.
Tove Strand

| Tove Strand |
| --- | --- |
 Strand vuonna 2013.
Norjan työ- ja hallintoministeri
 Brundtlandin III hallitus 3. marraskuuta 1990 – 4. syyskuuta 1992  
Edeltäjä:  Kristin Clemet
Seuraaja:  Oddny Aleksandersen
Norjan sosiaaliministeri
 Brundtlandin II hallitus 9. toukokuuta 1986 – 16. lokakuuta 1989  
Edeltäjä:  Leif Arne Heløe
Seuraaja:  Wenche Frogn Sellæg
Henkilötiedot
Syntynyt: 29. syyskuuta 1946 (ikä 78) Kongsvinger, Norja
Tiedot
Puolue:  Työväenpuolue
Koulutus:  Oslon yliopisto
Tove Strand (aik. Tove Strand Gerhardsen; s. 29. syyskuuta 1946 Kongsvinger) on norjalainen työväenpuolueen poliitikko. Hän on toiminut Norjan sosiaaliministerinä 1986–1989 sekä työ- ja hallintoministerinä 1990–1992.
Aiheesta muualla

Kuvia tai muita tiedostoja aiheesta Tove Strand Wikimedia Commonsissa
Tove Strand Norjan suurkäräjien verkkosivuilla (norjaksi)
Toivo Peltonen

Toivo Harald Peltonen (4. huhtikuuta 1921 Lohja – 4. tammikuuta 2000 Lohja) toimi Lohjan kauppalan- ja kaupunginjohtajana kolmekymmentä vuotta.
Henkilöhistoria

Toivo Peltosen vanhemmat olivat työnjohtaja Frans Peltonen ja Lydia Johanna Lähteenmäki ja puoliso vuodesta 1946 Tuija Ester Ketola. Peltonen tuli ylioppilaaksi Lohjan yhteiskoulusta 1939 ja valmistui lainopin kandidaatiksi 1950. Hän oli Riihimäen kauppalansihteeri 1950–1952 ja Lohjan kauppalanjohtaja ja sittemmin kaupunginjohtaja vuodesta 1952 aina vuoteen 1982. Sotilasarvoltaan Peltonen oli reservin kapteeni (1967).
Julkaisuja

Lohja, 1967, Iiris Kähäri, alkuteksti Toivo Peltonen, valokuvat Matti Poutvaara
Tomaž Čopi

| Tomaž Čopi |
| --- | --- |
 Čopi vuonna 2015
Henkilötiedot
Syntynyt: 2. heinäkuuta 1970 (ikä 54) Koper, Slovenian ST, Jugoslavia
Kansalaisuus:   Slovenia  Jugoslavia (1970–1991)
Uran tiedot
Pituus:  173 cm
Laji:  kilpapurjehdus
Seura:   Jahtni Klub Portorož
Kilpauran kesto:  1995–2013
Saavutukset
Paras sijoitus maailmanrankingissa:  2. (helmikuu 1999)
Tomaž Čopi (2. heinäkuuta 1970 Koper, Slovenian ST, Jugoslavia) on slovenialainen, uransa lopettanut kilpapurjehtija. Hänen pääluokkansa oli 470, mutta hän kilpaili myös 420, Optimist, Extreme 40, Melges 32 ja RC44 -luokissa.
Čopi aloitti purjehtimisen kymmenvuotiaana, ja kilpaili ensimmäistä kertaa jo vuonna 1981. Hänen ensimmäinen voittonsa tuli Optimist-luokassa vuonna 1984.
Čopin ensimmäiset arvokisat oli 470-luokan maailmanmestaruuskilpailut vuonna 1996 Brasilian Porto Alegressa, jossa Čopi oli sijalla 16. Paras sijoitus MM-kisoista tuli vuonna 1998, jolloin hän oli voittamassa MM-hopeaa Espanjan Mallorcassa. Hän sijoittui 470-luokassa kymmennen parhaan joukkoon myös vuosina 1997 (Tel Aviv, Israel, kuudes) ja 1999 (Melbourne, Australia, neljäs). Čopi voitti Extreme40 -luokan maailmanmestaruuden vuonna 2010 Slovenian Portorozissa.
Olympialaisissa Čopi kilpaili 470-luokassa vuosina 1996, 2000 ja 2004. Vuosina 1996 ja 2000 hänen parinaan oli Mitja Margon ja vuonna 2004 Davor Glavina. Vuonna 1996 Čopi ja Margon olivat Slovenian parhaat purjehtivat sijoittuen 16. luokassaan. Vuonna 2000 Čopi saavutti parhaimman olympiatuloksensa ollessaan yhdeksän. Čopi ja Margon olivat taas Slovenian parhaat purjehtijat. Vuoden 2004 kisoissa Čopi ja Glavina sijoittuivat sijalle 14.
Čopi oli 470-luokan maailmanrankingissä parhaimmillaan toisena. Hän oli kymmenen parhaan joukossa yhtäjaksoisesti lokakuusta 1997 aina toukokuuhun 2001 ja uudelleen toukokuusta 2001 toukokuuhun 2002. Vielä toukokuussa 2007 Čopi oli listan sijalla 19, mutta siitä lähtien hänen sijoituksensa laski. Hänen viimeinen 470-luokan rankingsijoitus oli kesäkuulta 2009, jolloin hän oli sijalla 189.
Tomorrow

Wikisanakirjassa on tähän liittyvä sananselitys: .
Tomorrow voi tarkoittaa esimerkiksi seuraavia:
Kirjallisuus

Tomorrow, Graham Swiftin romaani vuodelta 2007
Tomorrow, John Marsdenin kirjasarja
Tomorrow Speculative Fiction, lehti
Musiikki

Tomorrow, 1960-luvun brittiläinen psykedeelinen rock-yhtye
Musiikki > Albumit

Tomorrow, Tomorrowin albumi vuodelta 1968
Tomorrow, SR-71:n albumi vuodelta 2002
Tomorrow, Sean Kingstonin albumi vuodelta 2009
Musiikki > Kappaleet

"Tomorrow" (vuoden 1977 kappale), musikaalista Annie
"Tomorrow" (Gianluca Bezzinan kappale), Maltan edustuskappale Eurovision laulukilpailussa 2013
"Tomorrow" (Lillixin kappale)
"Tomorrow" (Morrisseyn kappale)
"Tomorrow" (Silverchairin kappale)
"Tomorrow" (Sixx:A.M.:n kappale)
"Tomorrow" (Strawbsin kappale)
Elokuvat ja televisio

Tomorrow, Joseph Anthonyn ohjaama elokuva vuodelta 1972
Tomorrow, yhdysvaltalainen talk show
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tomorrow”, voi hakea sivunnimihaulla, laajalla sivunnimihaulla tai tekstihaulla.
Kuorma-autojen pysäköintialue Vaalimaalla

Kuorma-autojen pysäköintialue Vaalimaalla, puhe- ja sanomalehtikielessä Vaalimaan rekkaparkki on hanke, jonka tarkoituksena on helpottaa Suomen maantietransitoliikennettä Venäjälle E18:n ajoittaisen ruuhkautumisen vuoksi keräämällä rajatarkastusta odottavat kuorma-autot pääasiassa yhdelle 35 hehtaarin pysäköintialueelle Vaalimaalle, minne voidaan järjestää myös kuljettajia hyödyntäviä sosiaalipalveluita.
Pysäköintialueen suunnittelu käynnistyy vuonna 2014, rakentaminen seuraavana vuonna. Rakentamiskustannusten on arvioitu olevan ilman arvonlisäveroa noin 18 miljoonaa euroa.
Puolesta ja vastaan

Hankkeen epäilijät ovat esittäneet, että 24 miljoonaa euroa maksava pysäköintialue muuttuu tarpeettomaksi, mikäli Venäjän ja Suomen välisen rajan rajaselvitys Vaalimaalla nopeutuu ja mikäli näin rakennettu laaja pysäköintialue jää tyhjäksi. Vasta-argumentiksi on esitetty, että nopeutumiseen lisääntyvillä liikennemäärillä menee aikaa ja alue voidaan hyödyntää myöhemmin logistiikkakeskuksena.
Rajavalvonnan merkitys Venäjän federaation taloudelle

Venäjän federaatiolle tullituloilla on suuri, lähes länsimaisen maan arvonlisäveroa vastaava merkitys. Siksi tullitaso on korkea ja maahantuojat pyrkivät kaksoislaskutus-nimien menettelyn avulla vähentämään tulleja ja sen perusteella määräytyvää korkeampaa arvonlisäverotasoa. Tämän vuoksi Venäjän puolella rajaa ei toimi vain rajavartiosto ja tulli, vaan kaiken kaikkiaan seitsemän eri valtionhallinnon tahon edustajat, jotka valvovat liikennettä. Kaksoislaskutuksesta johtuu, että tavaran tullausarvo voi olla 70–80 % Venäjällä siitä, mitä se oli Suomessa Euroopan unionin tullialueella ennen rajanylitystä, mihin Venäjä pyrkii liittovaltion tulojen varmistamiseksi puuttumaan periaatteessa vahvalla valvonnalla. Näin ollen rajaselvityksen hitaus ei johdu mahdollisesti vain tullihallinnosta.
Ruuhkautumisongelma 1990-luvulla

Ruuhkautumisongelma muodostui jo 1990-luvun puolivälissä. Euroopan unionin liikennekomissaari Neil Kinnock kävi tutustumassa Ylä-Urpalan tulliasemaan 1996, ja suomalaisessa lehdistössä osoitettiin toiveikkuutta Euroopan unionin osalta rajaselvityksen hitauden ratkaisemiseksi.
Ratkaisuyrityksiä

Suomi pyrkii ajoittain ohjaamaan kuorma-autojonoja Vaalimaalta pohjoisemmille tulliasemille, mutta kuljettajille, joilla on Venäjän lain mukaan enemmän vastuuta lastista ja sen mahdollisesta häviämisestä kuin lännessä, tulliaseman vaihtaminen on ongelmallista siksi, että tulliasema, jossa on totuttu kuljettajan edustaman yrityksen liikenteeseen, uskotaan päästävän nopeammin tulliselvityksestä läpi.
Suomessa joukkotiedotusvälineet raportoivat säännöllisesti erityisen pitkistä, yli 20 kilometriä ylittävistä kuorma-autojonoista Vaalimaalle. Joskus niiden pituus on jopa 65 kilometriä.
Poisverottaminen

Ongelman ratkaisemiseksi jotkut itäsuomalaiset kansanedustajat, mm. Markku Laukkanen, ovat ehdottaneet transitoliikenteen erityistä verottamista jotta se vähenisi ja ruuhkauttaisi vähemmän Kymenlaakson teitä. Ratkaisua on perusteltu sillä, että 90 %:sti venäläiset kuorma-autot tankkaavat huomattavan osan diesel-polttoaineestaan halvalla Venäjällä eivätkä näin diesel-veron muodossa maksa osaansa teiden kulumisen aiheuttamista ylläpitokustannuksista. Liikenne- ja viestintäministeriön kansliapäällikkö Harri Pursiainen ei kannattanut venäläisten lisäverottamista, vaan polttoaineverojen alentamista suomalaisille, jotka menevät itään transitoliikenteen turvaamisen vuoksi. Valtion rautateillä ja Venäjän rautateillä on yhteisyritys osan kuorma-autoliikenteen korvaamisesta rautatieliikenteellä Suomen ja Pietarin välillä raskaissa kuljetuksissa.
Transiton kasvu

Suomen kautta Venäjälle kulkevan transiton määrä kasvaa jatkuvasti. Yhtenä keinona rajoittaa transiton kasvunopeutta on ollut esittää, että osa siitä siirrettäisiin rautateiden kuljetettavaksi junilla. Kuorma-autojen jonoista Vaalimaalla johtuu, että ne eivät tule riittävän nopeasti takaisin Venäjältä takaisin hakemaan uutta lastia, minkä vuoksi se on johtanut kalustopulaan.
Ratkaisuyrityksiä > Nykyinen pysäköintialue

Vaalimaalla on jo nykyään pysäköintialue rajanylitystä odottaville rekoille. Tämä rekkaparkki on kuitenkin nykyisille liikennemäärille riittämätön, vaikka sitä on kertaalleen laajennettu. Laajentamisen jälkeen on myös rakennettu jonotustilaa Vaalimaalle johtavalle tielle. Noin 7 kilometrin matkalle on rakennettu ylimääräinen kolmas kaista jossa rekat voivat jonottaa haittaamatta normaalia liikennettä. Tästä eteenpäin aina Haminaan asti on tehty sorasta niin kutsuttu piennarlevennys. Tämä levennyskin helpottaa tiellä liikkumista huolimatta siitä, etteivät levennyksellä jonottavat rekat ole täysin pois ajoradalta. Jonojen yhä useammin venyessä ohi Haminan on moottoritielle Rantahaan ja Summan väliselle alueelle jouduttu perustamaan tilapäinen pysäköintialue.
Ratkaisuyrityksiä > Varsinainen pysäköintialue

Liikenne- ja viestintäministeriö ehdotti 24 miljoonan euron varaamista vuoden 2008 budjettiin kuorma-autojen asfaltoidun pysäköintialueen rakentamiseksi Vaalimaalle. Valtiovarainministeriö jätti sen pois valtiovarainministeri Jyrki Kataisen esittelemästä Suomen valtion talousarvioehdotuksesta.  Jotkut kansanedustajat, kuten Martti Korhonen kannattivat pysäköintialueen lisäämistä tulo- ja menoarvioon.  Valtiovarainministeri Kataisen mukaan rekkaparkki on sinänsä aiheellinen hanke, vaikka tuntuukin katkeralta, että suomalaisten veronmaksajien rahoilla täytyy korjata rajan toisella puolella synnytettyjä ongelmia. Hän perusteli rekkaparkin poistamista omasta budjettiesityksestään budjettikurilla ja ministeriöiden esitysten tasapuolisella kohtelulla. Ratkaisuksi budjettiraamiin julkisuudessa esitettiin tulo- ja menoarvion ulkopuolista menettelyä, omistukseen johtavaa leasingia Lahden moottoritien Mäntsälä-Lahden osuuden tapaan. Pysäköintialue laajennettiin ja asvaltoitiin.
Vaalimaan pysäköintialueen toteuttamisen vuoksi Kirkkonummi-Kivenlahti-väylän ja Savonlinnan tiejärjestelyjen aloittamista siirrettiin myöhemmäksi.
Aiheesta muualla

Vaalimaan pysäköintialue: verkkokameran vaihtuvia kuvia määräajoin (Arkistoitu – Internet Archive)
Thomas Cook Group

| Thomas Cook Group |
| --- | --- |

ISIN:  GB00B1VYCH82
Perustettu:  2007
Lakkautettu:  2019
Toimitusjohtaja:  Peter Fankhauser
Puheenjohtaja:  Frank Meysman
Toiminta-alue:  maailmanlaajuinen
Toimiala:  matkatoimisto
Henkilöstö:  29 000
Kotisivu:  www.thomascookgroup.com
Infobox OKVirheellinen NIMI-arvo: 
Thomas Cook Group oli brittiläinen matkatoimisto, joka syntyi vuonna 2007 Thomas Cook AG:n ja MyTravel Groupin yhdistyttyä. Sen vuonna 1841 perustettu edeltäjäyhtiö Thomas Cook on maailman vanhin matkanjärjestäjäyritys.
Yritys ajautui konkurssiin 22. syyskuuta 2019 talousvaikeuksien vuoksi. Yrityksellä on yhteensä yli 1,5 miljardia euroa velkaa. Konkurssin taustalla vaikutti maailmanlaajuinen matkatoimistojen suosion lasku muun muassa internetin synnyttämän kilpailun vuoksi. Joidenkin arvioiden mukaan myös Brexitin aiheuttama epävarmuus olisi ollut osasyynä yrityksen konkurssiin.
Lokakuussa 2019 norjalainen sijoittaja Petter Stordalen ilmoitti ostavansa osuuden Thomas Cook Nothern Europe -konsernista.
Marraskuussa 2019 kiinalainen Fosun osti Thomas Cookin brändin.
Historia

Yrityksen edeltäjäyhtiöistä vanhimman perusti Thomas Cook vuonna 1841 kuljettamaan matkustajia Britannian rautateillä. Vuonna 1851 toimisto järjesti pakettimatkan Pariisin maailmannäyttelyyn.
Yhtiön nimeksi tuli vuonna 1871 Thomas Cook & Son, kun perustajan poika tuli osakkaaksi yhtiöön. Vuonna 1924 yhtiöstä tuli osakeyhtiö nimeltään Thomas Cook & Son Ltd. Yhtiön nimi, kansallisuus ja omistajat ovat sen jälkeen vaihtuneet useaan kertaan, mutta perustajan nimi on säilynyt osana yhtiön ja sen seuraajien nimeä.
Vuonna 1928 Thomas Cook & Son Ltd siirtyi Wagon-Lits -yhtiön omistukseen. Vuoden 1948 jälkeen yhtiön omistajina oli muun muassa brittiläisiä rautatieyhtiöitä ja pankkeja. Vuonna 2002 Thomas Cookin osti saksalainen C&N Touristik -niminen matkailualan yhtiö. Thomas Cookin toiminta jatkui osana tätä yritystä ja koko saksalais-brittiläisen yhtiön nimeksi muutettiin Thomas Cook AG. Vuonna 2007 Thomas Cook AG ja brittiläinen MyTravel Group plc yhdistyivät Thomas Cook Group plc -nimiseksi yhtiöksi, joka oli listattu Lontoon pörssiin ja kuului FTSE 100-indeksiin.
Yhtiö asetettiin konkurssiin syyskuussa 2019. Yhtiön kaikki tulevat lennot ja lomamatkat peruttiin. Yhtiöllä oli konkurssihetkellä 22. syyskuuta noin 600 000 matkaajaa ympäri maailmaa. 
Yhtiö toimi konkurssihetkellä 19 maassa ja sillä oli henkilökuntaa 29 000 päätoimisen työntekijän verran.
Yhtiön väreissä lentävä Condor-lentokone.
Tove Veierød

| Tove Veierød> Norjan sosiaaliministeri |
| --- | --- |
 Brundtlandin III hallitus 3. marraskuuta 1990 – 4. syyskuuta 1992  
Edeltäjä:  Wenche Frogn Sellæg
Seuraaja:  Grete Knudsen
Henkilötiedot
Koko nimi:  Tove Liv Besstun Veierød
Syntynyt: 19. syyskuuta 1940 (ikä 84) Harstad, Norja
Tiedot
Puolue:  Työväenpuolue
Tove Liv Besstun Veierød (s. 19. syyskuuta 1940 Harstad) on norjalainen työväenpuolueen poliitikko. Hän toimi Norjan sosiaaliministerinä vuosina 1990–1992.
Aiheesta muualla

Tove Veierød Norjan suurkäräjien verkkosivuilla (norjaksi)
The Fray

| The Fray |
| --- | --- |
 The Frayn jäsenet vuonna 2014.
Tiedot
Toiminnassa:  2002–
Tyylilaji:  poprock
Kotipaikka:   Denver, Colorado, Yhdysvallat
Laulukieli:  englanti
Jäsenet:  Joe King Isaac Slade Dave Welsh Ben Wysocki
Entiset jäsenet:  Mike Ayars Zach Johnson Caleb Slade Dan Battenhouse
Levy-yhtiö:  Epic Records
Aiheesta muualla
Kotisivut
Infobox OKNimi-testi OK: 
The Fray  on pianorockia soittava yhdysvaltalainen yhtye, joka perustettiin vuonna 2002 Denverissä, Coloradossa. Yhtyeen perustivat yhtyeen laulaja ja pianisti Isaac Slade ja kitaristi ja taustalaulaja Joe King.
Yhtyeen esikoisalbumi How to Save a Life julkaistiin Suomessa vuonna 2007. Levyn nimikappale on soinut televisiosarjoissa Tuho-osasto, Greyn anatomia ja Todistettavasti syyllinen ja löytyy myös niiden soundtrackeilta.